BMW herroep 7-reeks oor ratkasprobleme | Nuus24
BMW herroep 7-reeks oor ratkasprobleme
Kaapstad – BMW gaan glo 45 500 van sy 7-reeks modelle wat tussen 2005 en 2007 in Noord-Amerika vervaardig is, herroep om 'n fout reg te maak wat 'n stilstaande voertuig laat rol.BMW het gesê sy motors met outomatiese ratkaste weens 'n probleem met die sagteware dalk nie stilstaande sal bly nie. 'n Woordvoerder vir BMW SA het gesê slegs Amerikaanse BMW-voertuie word geraak deur die besluit.Die voertuie is ontwerp om outomaties te parkeer wanneer die bestuurder die skakelaar druk om die enjin af te skakel. As die bestuurder egter die skakelaar meer as een keer druk kan die outomatiese ratkas na die neutrale rat toe gaan."As die bestuurder uit die voertuig uit klim en die voertuig is in sy neutrale rat, is daar 'n moontlikheid dat die voertuig vorentoe kan rol," het die National Highway Traffic Safety Administration op hul webtuiste gesê.BMW het gesê dat hul eienaars van die probleem in November in kennis sal stel, maar dat handelaars eers in Maart die sagteware sal kan regmaak.– Volg Nuus24 op Twitter
Lees meer oor: bmw | amerika VOLGENDE OP NUUS24X
Die motorvervaardiger Ford sal een van sy fabrieke teen die einde van 2014 in die ooste van België sluit, en daarmee 4 500 poste sny.
Die Formule Een-wedren wat aanvanklik vir aanstaande jaar in New Jersey beplan is, gaan na verwagting tot 2014 uitgestel word.
Die Finse renjaer Jari-Matti Latvala gaan Ford verlaat om aanstaande jaar vir Volkswagen in die WRC-tydrenreeks te jaag.